บัณฑูรแนะไทยปรับตัวรับบทบาทเงินหยวน
"บัณฑูร" แนะไทย เตรียมปรับตัวรับบทบาทเงินหยวนในเวทีเศรษฐกิจการค้า
25 ส.ค. 2555

"บัณฑูร" แนะไทย เตรียมปรับตัวรับบทบาทเงินหยวนในเวทีเศรษฐกิจการค้า 
นายบัณฑูร ล่ำซำ ประธานเจ้าหน้าที่บริหาร และกรรมกรผู้จัดการธนาคารกสิกรไทย กล่าวในงานสัมมนา การนำเสนอผลงวานวิจัยแห่งชาติ 2555 ในหัวข้อ ยุทธศาสตร์เงินบาท -หยวน ว่า ภาวะเศรษฐกิจการค้าของไทยในขณะนี้ แม้ส่วนใหญ่ 80 % จะใช้เงินเหรียญสหรัฐ ในการค้าขายระหว่างประเทศ เนื่องจากความสะวดก มีช่วงห่างอัตราแลกเปลี่ยน แคบ รวมถึงมีเครื่องมือในการป้องกันความเสี่ยงที่มีประสทิธิภาพ แต่อย่างไรก็ตาม ในอนาคต 5-10 ปีข้างหน้า เศรษฐกิจจีน รวมถึงเงินหยวนของจีน อาจจะมีบทบาทมากขึ้นในเวทีการค้าโลก ซึ่งขึ้นอยู่กับนโยบายของรัฐบาลจีน ในการเปิดตลาดเงินหยวน แต่สำหรับไทย ถึงแม้ว่าในปัจจุบัน จะมีการค้าขายที่ใช้เงินบาท-หยวนน้อย  แต่ในอนาคต น่าจะมีบทบาทมากขึ้น 
"ตอนนี้ สัดส่วนเงินหยวนในการค้ากับไทยมีเปอร์เซ็นต์เพียง 0.04% ของปริมาณสกุลเงินทั้งหมด แต่ในอนาคต 5-10 ปีข้างหน้าก็ไม่แน่ ว่าเงินหยวนจะชขึ้นมามีบทบาทอย่างไร เพราะปัจจุบัน เศรษฐกิจเริ่มกลับทิศ ฝั่งสหรัฐ ยุโรป มีการชะลอ แต่เศรษฐกิจของฝั่งตะวันออก อย่างจีนและอาเซียนมีแนวโน้มเติบโต เราจึงควรเตรียมเรื่องพวกนี้ไว้บ้าง" นายบัณฑูร กล่าว